A doua cea mai înaltă clădire din Gaza, distrusă de aviația israeliană. Momentul prăbușirii. .
În ultimele 3 zile, Hamas a lansat peste 1.500 de rachete, din Gaza până în Israel. O clădire de 16 etaje din Gaza a fost distrusă. Imaginile de pe rețelele sociale arată momentul prăbușirii.
Aviația israeliană au distrus o altă clădire de mare înălțime în Gaza, a treia în decursul a trei zile, scrie middleeasteye.net.Aviația israeliană a lovit miercuri turnul al-Shorouk, o clădire cu 16 etaje din zona al-Rimal, la vest de orașul Gaza. Localnicii spun că forțele israeliene au lovit clădirea cu o bombă, în zona acoperișului, cu cel puțin o oră înainte ca aceasta să se prăbușească. Clădirea din Gaza, care găzduia mass-media locale și străine, dar și magazine și apartamente, a fost anterior lovită de un raid de rachete în timpul atacului Israelului asupra Gaza din 2014. Videourile transmise miercuri arată clădirea lovită, urmată de un fum negru și sunetul avioanelor de război israeliene care zboară deasupra.Înainte ca turnul al-Shorouk să fie lovit, ministrul palestinian al Sănătății din Gaza a raportat că atacurile aeriene israeliene au ucis 56 de palestinieni, inclusiv 14 copii, cinci femei și o persoană în vârstă. Cel puțin 335 de persoane au fost rănite.